Cazul suspect de COVID-19 este un pacient cu infectie respiratorie acută, mai exact cel care are un debut brusc al cel puțin unuia din următoarele: tuse, febră, durere în gât, scurtarea respirației (creșterea frecvenței respiratorii), care necesită sau nu spitalizare și care în perioada de 14 zile anterioare debutului simptomelor a întrunit cel puțin unul din următoarele criterii epidemiologice: contact apropiat cu un caz confirmat sau probabil de COVID-19 sau istoric de călătorie în zone cu transmitere comunitară extinsă.